EkBass/fiwiki-20250220-pages-articles huggingface dataset:
Make It to Heaven

Make It to Heaven on ranskalaisen DJ-tuottaja David Guettan sekä tanskalaisen DJ-tuottaja Mortenin musiikkikappale, jolla vierailee myös brittiläinen laulaja-lauluntekijä Raye. Sen julkaisi What a Music digitaalisesti ladattavana singlenä 22. marraskuuta 2019. Kappaleen ovat sanoittaneet Guetta, Mike Hawkins, Breum, Raye ja Toby Green, jotka Rayea lukuun ottamatta myös tuottivat sen. Kappaleen lyriikkavideo julkaistiin Guettan YouTube-kanavalla vuorokausi ennen singlejulkaisua. "Make It to Heaven" oli kaupallisesti huono menestys, sen jäätyä vallan pois singlelistoilta. Kappaleen ainoa listasaavutus on ollut toistaiseksi Belgiassa Flanderin ja Vallonian latauslistojen sijat 29. ja 25. ==Lähteet== Luokka:Vuoden 2019 kappaleet Luokka:David Guettan kappaleet Luokka:Tanskalaiset musiikkikappaleet Luokka:Brittiläiset musiikkikappaleet
Love Me Again (Rayen kappale)

Love Me Again on brittiläisen laulaja-lauluntekijä Rayen musiikkikappale. Sen julkaisi Polydor Records digitaalisesti ladattavana ja suoratoistettavana singlenä 2. elokuuta 2019. Kappaleen ovat sanoittaneet Janée Bennett sekä Raye ja sen tuotti Fred Ball. Kappaleen musiikkivideo julkaistiin Rayen YouTube- kanavalla 14. elokuuta 2019. Kappaleesta on toteutettu myös miksattu versio, joka julkaistiin 30. elokuuta 2019. Sillä esiintyy brittiläislaulaja Jess Glynne. "Love Me Again" pääsi julkaisunsa jälkeen singlelistoille Irlannissa, Britanniassa ja Skotlannissa. ==Lähteet== Luokka:Vuoden 2019 kappaleet Luokka:Brittiläiset musiikkikappaleet
Puuvuori

thumb|Puuvuori nähtynä alueelle tulevalta tieltä Puuvuori on ympäristötaideteos Pinsiössä Ylöjärvellä. Sen on suunnitellut Agnes Denes ja se on toteutettu vuonna 1996. Puuvuoren keinotekoiselle, 28 m korkealle, kartiomaiselle soravuorelle on istutettu 10 600 mäntyä matemaattisen kaavan mukaan. Pohjakuvio on ellipsi, jonka halkaisijat ovat 420 m ja 270 m. == Teoksen vaiheet == Teoksen Puuvuori paikka on kiviainestoimittaja Rudus Oy:n käyttämä sorakuoppa. Teos liittyy soranottopaikan maisemointiin. Taiteilija Agnes Denes suunnitteli maataideteoksen Puuvuori vuonna 1982. Teos julkistettiin YK:n Ympäristö- ja kehityskonferenssissa Rio de Janeirossa 5.6.1992. Se vihittiin taideteokseksi 14.6.1996 pidetyssä tilaisuudessa. Silloin presidentti Martti Ahtisaari istutti teoksen viimeisen puun. Teoksen rakentamisesta vastasi Ylöjärven kaupunki yhdessä Ruduksen kanssa ja taustalla on ollut Strata-työryhmä. Teoksen tekemistä on ollut tukemassa YK ja Suomen Ympäristöministeriö. Mäntyjä istuttivat muun muassa opiskelijaryhmät ja Ylöjärven kunnan nuorten työpaja. Teoksen kullekin männylle valittiin oma nimikkohenkilönsä. Näiden joukossa ovat muun muassa valtioiden johtajia. 2013 voitiin aloittaa laaja markkinointi ja tiedottaminen, koska pieninä taimina istutetut alueen puut olivat kasvaneet. Aluetta on kunnostettu moneen otteeseen talkoilla. == Katso myös == *Yltä ja alta == Lähteet == == Aiheesta muualla == *Eero Yli-Vakkuri: Ympäristötaiteen konservoinnin jäljillä; Mustekala.info 10.4.2018 *Aira Kalela; Agnes Denes - Tree Mountain; Ministry of Environment. Finland 1996 *Kirsi Matson-Mäkelä: Ympäristötaiteen huippunimen maataideteokset saavat uuden elämän; Yle 21.9.2012 Luokka:Ylöjärvi Luokka:Ympäristötaideteokset
Haamukeittiö

Haamukeittiö on ammattikäyttöön tarkoitettu ruuantuotantotila kuljetusruuan valmistukseen. Haamukeittiössä on tarvittava kalusto ja välineet ravintolaruuan tuotantoon, mutta ei ravintolalle ominaista ruokailutilaa tai asiakaspaikkoja. Haamukeittiötä käyttävillä ravintoloilla voi olla toinen fyysinen sijainti tavallista ravintolatoimintaa varten, tai ne voivat toimia pelkästään haamukeittiön kautta ilman varsinaista ravintolaa. Toimintatapa on yleistynyt ruokaa yoimittavien lähettipalveluiden (Wolt, Foodora ym.) aikakaudella. Haamukeittiö eroaa haamuravintolasta siinä, että haamukeittiöllä ei välttämättä ole lainkaan ravintolabrändiä, ja haamukeittiön tiloissa voi toimia useampikin eri haamuravintola. ==Alan yrityksiä== * Bamboo Asia Oakland – Yhdysvalloissa vuonna 2018 perustettu yritys. * CloudKitchens – maailmanlaajuinen alun perin Yhdysvalloista peräisin oleva yritys. * Curb Food – ruotsalainen * Huuva – suomalainen * Keatz – saksalainen vuonna 2019 perustettu yritys. * Shadow Kitchen – suomalainen vuonna 2020 perustettu yritys. ==Lähteet== Luokka:Ravintolatalous
Michel Ancel

Michel Ancel (s. 29. maaliskuuta 1972 Monaco) on monacolais-ranskalainen pelisuunnittelija.Portrait de Michel Ancel, le plus grand créateur français du jeu vidéo NRJMichel Ancel Video Games Chronicle Ancel kiinnostui jo lapsena videopeleistä ja piirtämisestä. Ubisoft palkkasi hänet vuonna 1992, ja vuodelta 1995 on hänen luomansa Rayman-pelisarjan ensimmäinen osa. Ancelin suunnittelemiin peleihin kuuluvat myös Beyond Good & Evil (2003) ja Peter Jackson’s King Kong: The Official Game of the Movie (2005). Vuonna 2006 Ancel, Frédérick Raynal ja Shigeru Miyamoto saivat ensimmäisinä videopelisuunnittelijoina Ordre des Arts et des Lettres'n ritarinarvot.Le jeu vidéo acquiert ses lettres de noblesse Le Monde == Lähteet == Luokka:Monacolaiset henkilöt Luokka:Ranskalaiset videopelisuunnittelijat Luokka:Vuonna 1972 syntyneet Luokka:Elävät henkilöt
2020 HS7

on pieni, 4–8 metrin läpimittainen asteroidi tai meteoroidi, joka luetaan Apollo-asteroideihin. Se ohitti Maan 42 735 kilometrin etäisyydeltä 28. huhtikuuta 2020. Kappale kävi lähimmillään 1200 kilometrin päässä geostationäärisestä satelliitista. löydettiin Pan-STARRS-ohjelmalla 27. huhtikuuta 2020. Tällä pienkappaleella arvioitiin aluksi olevan 10 prosentin törmäysriski Maahan. Samaan aikaan kun ohitti Maan, myös huomattavasti suurempi Maan lähelle tuleva asteroidi tuli Maan lähelle. Tosin se oli lähimmillään jopa 6 290 589 kilometrin etäisyydellä,eli 140 kertaa kauempana kuin . Mikäli olisi törmännyt Maahan, se olisi todennäköisesti tuhoutunut ilmakehässä tähdenlentona. Löytöhetkellään oli yksi viidestäkymmenestä maata lähimpänä käyneestä asteroidista. pyörii akselinsa ympäri erittäin nopeaa tahtia. Yksi pyörähdys tapahtuu vain 2,99 sekunnissa. ==Lähteet== Luokka:Apollo-asteroidit Luokka:Meteoroidit
Izunokuni

Izunokuni () on Japanin kaupunki Honshūn saarella Chūbun tai Tōkain alueella Shizuokan prefektuurissa. Se sijaitsee prefektuurin itä- ja Izun niemimaan pohjoisosassa Kanojoen varrella. Kaupunki on rakentunut Tagatan tasangolle, jota ympäröivät Hakonevuoriin kuuluvat huiput, kuten Katsuragivuori. Izunokunissa on 48 279 asukasta (huhtikuussa 2020) ja sen pinta-ala on 94,62 neliökilometriä. Izunokunin kaupunki perustettiin vuonna 2005 liittämällä yhteen Izu-Nagaokan, Nirayaman ja Ōhiton maaseutukaupungit. Matkailu on seudulla tärkeä elinkeino, ja siellä toimii esimerkiksi useita kuumia lähteitä (onsen). Ōhiton alueelle on sijoittunut myös teollisuutta. Kanojoen laakso on viljavaa maaseutualuetta, jossa tuotetaan riisiä, koristekukkia, vihanneksia ja hedelmiä, kuten mikan-mandariineja, kakeja ja mansikoita. Siellä harjoitetaan myös maito- ja lihakarjan pitoa. Kanojoki tunnetaan ajun kalastuksesta. Izunokunin lukuisiin kulttuurinähtävyyksiin kuuluvat muun muassa monet Kamakura-kauden historialliset muistomerkit, kuten Hōjō Tokimasan rakennuttama Ganjōju-inin buddhalainen temppeli. Nirayamassa sijaitsevat Edo- kauden hyvin säilynyt hallintorakennus Nirayama daikansho, yksi Japanin tärkeän kulttuuriomaisuuden kohteista, Nirayaman linnan rauniot ja bakumatsun aikaan 1800-luvun puolivälissä rakennettu Nirayaman lieskauuni, joka on lisätty Unescon maailmanperintöluetteloon osana kohdetta ”Meiji-kauden Japanin teollisen vallankumouksen sijaintipaikat: rauta ja teräs, laivanrakennus ja kivihiili”. Osa kaupungin alueesta kuuluu Fujin–Hakonen–Izun kansallispuistoon. Izunokunia palvelee Izuhakone-rautateiden Sunzu-linja. == Kuvia == Tiedosto:Egawa-tei 20120927 b.jpg|Nirayama daikansho Tiedosto:Ganjōju-in Hondō.jpg|Ganjōju-in Tiedosto:Katsuragiyama Ropeway 20100518.jpg|Katsuragivuoren köysirata Tiedosto:Jō-yama 20101121.jpg|Jōvuori Tiedosto:Reverberatory furnace of Nirayama.jpg|Nirayaman lieskauuni == Lähteet == == Aiheesta muualla == * Kaupungin internetsivut Luokka:Shizuokan prefektuurin kaupungit
Christopher Cockerell

Christopher Sydney Cockerell (4. kesäkuuta 1910 – 1. kesäkuuta 1999) oli englantilainen insinööri, joka tunnetaan parhaiten ilmatyynyaluksen keksijänä. == Varhainen elämä ja ura == Cockerell syntyi Cambridgessä, jossa hänen isänsä Sir Sydney Cockerell oli Fitzwilliam-museon kuraattori, joka oli aiemmin toiminut William Morrisin sihteerinä. Christopher osallistui St Faith'sin preppauskouluun. Hän sai koulutuksen Greshamin koulussa ja hän opiskeli sen jälkeen Peterhousen yliopistossa tekniikkaa. Hän palasi myöhemmin Cambridgeen opiskelemaan elektroniikkaa. Palattuaan Cambridgen yliopistoon opiskelemaan elektroniikkaa, hän siirtyi työskentelemään radiotutkimusyhtiöön. Vuonna 1935 hän meni töihin Marconi-yhtiöön, ja pian sen jälkeen hän meni naimisiin Margaret Elinor Belshamin kanssa. Toisen maailmansodan jälkeen Christopher osallistui useiden erittäin hienostuneiden laitteiden kehittämiseen. Poistuttuaan Marconi-yhtiöstä Christopher osti Ripplecraft Ltd:n ja pienen Norfolkin vene- ja asuntovaunujen vuokrausyrityksen hänen appiukon perinnöllä. Yritys tienasi vähän rahaa, ja hän alkoi miettimään millä hän saisi veneet kulkemaan nopeammin. Thornycroft-yritys johti hänet heidän aikaisempaan työhön, jossa pieni moottori oli osittain nostanut pienen aluksen vedestä. Cockerellin suurin keksintö, ilmatyynyalus, kasvoi tästä työstä. Hänelle selventyi se, että jos koko vene nostetaan vedestä, niin veneellä ei ole käytännössä vetoa. Tämän hän arvioi antavan veneelle kyvyn saavuttaa paljon suurempi enimmäisnopeus kuin mitä aikaisempien veneiden avulla voitaisiin saavuttaa. Hän oli saanut vuoteen 1955 mennessä ensimmäisen toimivan mallin balsapuusta ja haki ensimmäisen patentin ilmatyynyalukselle. == Myöhempi elämä == Myöhemmässä elämässä Cockerell kehitti monia parannuksia ilmatyynyalukseen ja keksi useita muita sovelluksia ilmatyynyperiaatteelle, kuten ilmatyynyjunan. Hän osallistui moniin ilmatyynyaluksiin liittyviin tapahtumiin, kuten useiden ilma-alusten ilmoittamiseen Yhdistyneessä kuningaskunnassa. Lyhyen sairauden jälkeen Christopher Cockerell kuoli Hythessä, Hampshiressä 1. kesäkuuta 1999. == Lähteet == == Aiheesta muualla == * Tietoa Christopherista Hovercraft-museon verkkosivuilla Luokka:Vuonna 1910 syntyneet Luokka:Vuonna 1999 kuolleet Luokka:Brittiläiset keksijät Luokka:Insinöörit Luokka:Royal Societyn jäsenet Luokka:Brittiläisen imperiumin komentajat Luokka:Seulonnan keskeiset artikkelit
Bang Chan

Bang Chan (oik. Christopher Bahng. (Hangul: 방찬; s. 3. lokakuuta 1997 Soul, Korean tasavalta) on australialainen laulaja-lauluntekijä ja tuottaja. Hän kuuluu eteläkorealaiseen Stray Kids-yhtyeeseen ja sen tuottaja-trioon 3Racha. == Lapsuus ja uran alku == Christopher Bahng syntyi 3. lokakuuta 1997 Soulissa, Korean tasavallassa. Bahng muutti perheineen Sydneyyn, Australiaan hänen ollessaan nuori. Bahngin perheeseen kuuluu vanhempien lisäksi sisarukset Lucas sekä Hannah Bahng. Bahng kävi yläkoulun Newtonissa, Sydneyssä, Uudessa Etelä-Walesissa. Hän kävi koulua myöhemmin myös Koreassa. Bahng puhuu koreaa, englantia sekä japania. Bahng on harrastanut balettia ja nykytanssia. Hän muutti Souliin vuonna 2010, kun tuli valituksi JYP Entertainmentin harjoittelijaksi. Bahng toimi JYP Entertainmentin harjoittelijana seitsemän vuotta. == Ura == Bahng perusti hip-hop-trion 3Racha vuoden 2016 lopussa yhdessä Seo Changbinin sekä Han Jisungin kanssa. Trio julkaisi useimmat kappaleensa SoundCloud-internet-palveluun. Bahng sekä 3Racha osallistuivat levy-yhtiönsä ohjelmaan Stray Kids vuonna 2017. Maaliskuun 26. päivä 2018 yhtye debytoi I Am Not -EP:llä. Bahng on tuottanut ja sanoittanut suurimman osan Stray Kidsin kappaleista. == Diskografia == Bahng on osallistunut seuraavien albumeiden sanoittamiseen ja tuottamiseen: * J:/2017/mixtape (2017) * 3Days (2017) * Horizon (2017) * Mixtape (2018) * I Am Not (2018) * I Am Who (2018) * I Am You (2018) * Clé 1: Miroh (2019) * Clé: Levanter (2019) * Go生 (2020), uudelleenjulkaisu In生 (2020) * All In (2020) *Noeasy (2021) *Christmas EveL (2021) *Oddinary (2022) *Circus (2022) *Maxident (2022) *5-Star (2023) *Rock-Star (2023) == Lähteet == Luokka:Eteläkorealaiset tanssijat Luokka:Eteläkorealaiset laulajat Luokka:Stray Kids Luokka:Vuonna 1997 syntyneet Luokka:Elävät henkilöt
Kalle Saksela

Kalle Martti Saksela (s. 10. syyskuuta 1962 Philadelphia, USA) on suomalainen lääkäri (LT), joka toimii Helsingin yliopiston virologian professorina. Hän on osallistunut esimerkiksi nopeasti etenevään rokotetutkimushankkeeseen koronaviruspandemian aikana, tavoitteenaan kehittää ihmistesteihin soveltuva koronavirusrokote tekijänoikeusvapaan lähestymisen periaatteella jo kesällä 2020. Nenäsuihkeena annettava rokote on ollut Sakselan mukaan käyttövalmis siinä mielessä, että sen kemiallinen koostumus ei muutu jatkotesteissä, toukokuusta 2020 lähtien, mutta sitä ei ole voitu ottaa käyttöön lääketieteellisen tutkimuksen rahoitukseen liittyvien ongelmien takia. Saksela tuli ylioppilaaksi Helsingin Suomalaisesta Yhteiskoulusta (SYK, 1985). Hän valmistui Helsingin yliopistosta lääkäriksi ja lääketieteen tohtoriksi vuonna 1989. Hänen artikkeliväitöskirjan muotoinen väitöstutkimuksensa oli otsikoitu Myc genes in human lung cancer : regulation and amplification. Virologian professorina Saksela on toiminut vuodesta 2005 lähtien. Myös hänen isänsä Eero Saksela oli lääketieteen professori. == Lähteet == Luokka:Suomalaiset professorit Luokka:Suomalaiset lääkärit Luokka:Suomalaiset virologit Luokka:Vuonna 1962 syntyneet Luokka:Elävät henkilöt Luokka:Helsingin yliopiston professorit
(52768) 1998 OR2

on Amor-asteroideihin kuuluva pikkuplaneetta. Se on myös mahdollisesti vaaralliseksi luettava kappale. Tämä asteroidi löydettiin NEAT:illa 24. heinäkuuta vuonna 1998. ==Fyysiset ominaisuudet== :n läpimitta on 1,75 kilometriä ja sen pyörähdysaika, eli vuorokauden pituus on 4,1120 tuntia. Pikkuplaneetan pinnalla on radioteleskooppihavainnoilla selvitetty olevan sen kokoon verrattuna suuri painauma, joka on ehkä törmäyskraatteri. ==Kiertorata== :n ellipsirata on hyvin epäkeskinen, e noin 0,57308, ja se tulee lisäksi hyvin lähelle Maan kiertorataa ratansa lähimmässä pisteessä. Tästä syystä se luetaankin mahdollisesti vaaralliseksi asteroidiksi. ylittää Marsin radan, ja kauimmillaan se käy syvällä Asteroidivyöhykkeen alueella yli kolmen astronomisen yksikön etäisyydellä. kävi 6 290 589 kilometrin etäisyydellä Maasta huhtikuussa 2020, samaan aikaan kuin paljon pienempi kappale kävi 42 735 kilometrin etäisyydellä Maasta. ==Kuvia== ==Lähteet== Luokka:Amor-asteroidit
Nagina (elokuva)

Nagina () on intialainen hindinkielinen fantasiaelokuva vuodelta 1986. Sen ohjasi Harmesh Malhotra ja pääosia näyttelivät Sridevi, Rishi Kapoor ja Amrish Puri. Elokuva oli menestys, ja Sridevin roolisuoritusta pidetään yhtenä hänen uransa parhaista. == Juoni == Muotoaan muuttava Rajni-niminen naga (Sridevi) menee naimisiin Rajivin (Rishi Kapoor) kanssa kostaakseen puolisonsa vuosien takaisen kuoleman pahalle sadhulle Bhairon Nathille (Amrish Puri). == Näyttelijät == == Soundtrack == == Jatko-osa == Nigahen: Nagina Part II sai ensi-iltansa vuonna 1989. Se menestyi paljon edeltäjäänsä huonommin. == Lähteet == == Aiheesta muualla == * * Luokka:Vuoden 1986 intialaiset elokuvat Luokka:Hindinkieliset elokuvat Luokka:Intialaiset fantasiaelokuvat
Pihlavan saha

Pihlavan saha on Porin Pihlavassa toimiva saha, joka on perustettu vuonna 1875. Sen omistaja on Westas Group, ja saha tunnetaan nykyään nimellä Westas Pihlava Oy. Pihlavan saha oli Ahlströmin omistuksessa yli 120 vuoden ajan, kunnes se myytiin Westas Groupille vuonna 2013. Pihlavan saha sijaitsee Yyterinniemellä Pihlavanlahden lounaisrannalla. Saha ja ympäröivät asuinalueet muodostavat vanhan teollisuusyhteisön, joka kuuluu Museoviraston inventoimiin valtakunnallisesti merkittäviin rakennettuihin kulttuuriympäristöihin. == Historia == Pihlavan sahan perusti vuonna 1875 ruotsalainen Fredriksfors Aktiebolag, joka omisti myös Leineperin ruukin. Vuonna 1880 saha siirtyi toisen ruotsalaisyrityksen Wil. Röhss & Co:n omistukseen, ja päätyi lopulta A. Ahlström Osakeyhtiölle 1889. Vuonna 1894 sahan yhteyteen rakennettiin konepaja. Saha tuhoutui lähes kokonaan vuonna 1900 tulipalossa, jonka jälkeen uusi sahalaitos rakennettiin välittömästi. Sahaa laajennettiin vielä vuonna 1916 ruotsalaisen Bolinder AB:n suunnitelmien mukaan, jolloin viereen valmistui toinen saharakennus. Vuonna 2013 Pihlavan saha siirtyi Westas Groupin omistukseen. Teollisuusalueen rakennuksista merkittäviä ovat muun muassa Olav Hammarströmin piirustusten mukaan 1948 rakennettu kuitulevytehdas sekä Aarne Ervin suunnittelema funktionalistinen ruokala vuodelta 1949. Lisäksi alueella on muun muassa 1950 valmistunut varastorakennus, jonka ovat suunnitelleet Olav Hammarström ja Magnus Malmberg. 115 metriä pitkää, 30 metriä leveää ja 22 metriä korkeaa Isosuuliksi kutsuttua rakennusta kuvailtiin valmistuessaan Pohjoismaiden suurimmaksi varastorakennukseksi. Sahan ympäristössä ovat Kaunismäen virkailijatalot sekä useita työväenasuinalueita. Virkailijatalot on rakennettu 1920-luvulla arkkitehti Karl Lindahlin suunnitelmien mukaan. Lisäksi alueella on Olav Hammarströmin 1940-luvulla suunnittelema ketjutalo, Alvar Aallon tyyppipiirrustuksien perusteella rakennettu tehtaanjohtajan asunto, sekä Kristian Gullichsenin 1960-luvulla suunnittelema atriumtalojen rivi. Kaunismäen luoteispuolella on Pihlavan huvila-alue, jonka rakennuksista kaksi on Pihlavan sahan omistaneen Ahlströmin suvun huviloita. Kappalemaan, Holman, Viinahaminan ja Sahamäen työläisasuntoalueet ovat rakentuneet vapaamuotoisesti 1800-luvun jälkipuoliskolta lähtien. Halssin 1920-luvulla rakennetut mansardikattoiset työväenasunnot on suunnitellut arkkitehti Karl Lindahl. == Lähteet == Luokka:Suomen sahateollisuus Luokka:Porin rakennukset ja rakennelmat Luokka:Suomen teollisuushistoria Luokka:Valtakunnallisesti merkittävät rakennetut kulttuuriympäristöt Suomessa
Fredrik Nikolai Nordmann

Fredrik Nikolai Nordmann (14. kesäkuuta 1805 Ruotsinsalmen merilinnoitus, Kymi – 13. toukokuuta 1881 Pietari) oli suomalainen Venäjän keisarillisen laivaston amiraali. Vuonna 1825 Nordmann purjehti fregatti Patrikilla Itämerellä ja seuraavana vuonna Gonetsilla, vuonna 1827 hän osallistui fregatti Marian purjehdukseen Arkangelista Kronstadtiin. Maaliskuussa 1828 hänet komennettiin luutnantiksi ylennettynä 5. meriekipaasiin, palvelukseen linjalaiva Emmanuelille. Hän palveli 1828–1830 egyptiläisiltä vallatulla korvetti Lvitsalla Välimerellä. Hänet siirrettiin vuonna 1831 27. meriekipaasiin. Seuraavana vuonna hän purjehti fregatti Bellonalla Itämerellä. Vuonna 1834 Nordmann siirrettiin ensin 14. meriekipaasiin ja sitten 5. meriekipaasiin ja määrättiin luggeri Oranienbaumin päälliköksi Itämerelle. Seuraavana vuonna hänet siirrettiin 1. meriekipaasiin ja hän toimi muun muassa kuunari Gradin päällikkönä. Hänet ylennettiin kapteeniluutnantiksi huhtikuussa 1836 ja siirrettiin 8. meriekipaasiin huhtikuussa 1838. Vuonna 1838 Nordman oli priki Kasarskin päällikkönä keisari Nikolai I:n ja kruununperillinen Aleksandr Nikolajevitšin Tukholman matkalla ja toimi seuraavana vuonna muun muassa höyrylaiva Ižoran ja höyryfregatti Bogatyrin päällikkönä. Vuonna 1841 hänet siirrettiin 19. meriekipaasiin ja 1842 1. Suomen meriekipaasiin, jonka päällikkö hänestä tuli joulukuussa. Kesinä 1842–1845 Nordmann johti Leipzig- aluksen purjehduksia Itämerellä. Hänet ylennettiin 2. luokan kapteeniksi 1843 ja 1. luokan kapteeniksi 1846. Nordmann komensi alusten Leipzig, Finland ja Andrei Itämeren purjehduksia 1847–1853. Hän toimi linjalaiva Andrein päällikkönä Viaporin puolustuksessa Krimin sodan aikana vuonna 1854. Vuonna 1855 Nordmann ylennettiin kontra-amiraaliksi ja määrättiin 3. meridivisioonan 3. prikaatin komentajaksi. Hän komensi Viaporin pattereita ja soutulaivastoa linnoituksen puolustuksessa. Vuonna 1860 Nordmann määrättiin Itämeren laivaston nuoremmaksi lippukomentajaksi, vara-amiraaliksi hän yleni tammikuussa 1864. Vuonna 1867 hänet nimitettiin laivaston ylisotatuomioistuimen jäseneksi ja ylennettiin amiraaliksi tammikuussa 1874. Nordmann toimi vuodesta 1876 laivaston ylisotatuomioistuimen puheenjohtajana, aina kuolemaansa saakka. Veljekset Fredrik Nikolai ja Boris Nordmann aateloitiin heinäkuussa 1858 ja heidän sukunsa merkittiin lokakuussa 1861 Suomen ritarihuoneeseen aatelissukuna numero 231. ==Lähteet== Luokka:Venäjän keisarikunnan laivaston amiraalit‎ Luokka:Suomalaiset amiraalit Luokka:Suomalaiset aateliset Luokka:Vuonna 1805 syntyneet Luokka:Vuonna 1881 kuolleet
Nils Politt

Nils Politt (s. 6. maaliskuuta 1994 Köln) on saksalainen maantiepyöräilijä, joka on parhaimmillaan yhden päivän kilpailuissa. Hän aloitti ammattilaisuransa saksalaisessa Team Stöltingissä 2013–2015, minkä jälkeen on ajanut UCI World Tour -tasolla Katjuša-tallissa 2015–2019, Israel Start-Up Nationissa 2020, Bora-Hansgrohessa 2021–2023 ja UAE Team Emiratesissa kaudesta 2024 lähtien. Politt sijoittui toiseksi Pariisi–Roubaix-kilpailussa 2019 hävittyään loppukirissä irtiottokumppanilleen Philippe Gilbertille. Hän saavutti samana vuonna Yorkshiren MM-kilpailuissa hopeaa sekajoukkueaika- ajoviestissä. Hän voitti 12. etapin Ranskan ympäriajossa 2021 sekä Saksan- mestaruuden maantieajossa 2022 ja aika-ajossa 2023 ja 2024. Hän sai sekaviestin EM-hopeaa 2024. == Saavutuksia == Lähteet: Pro Cycling Stats, Cycling Archives ;2011 :Ratapyöräilyn joukkuetakaa-ajon nuorten Saksan- mestaruus ;2012 :Ratapyöräilyn pariajon nuorten Saksan-mestaruus ;2014 :Aika- ajon alle 23-v. Saksan-mestaruus ;2015 :Maantieajon alle 23-v. Saksan- mestaruus ;2018 :Pariisi–Roubaix, seitsemäs :Saksan ympäriajo, kokonaiskilpailussa toinen, 4. etapin voitto :Sparkassen Münsterland Giro, kolmas ;2019 :E3 BinckBank Classic, kuudes :Flanderin ympäriajo, viides :Pariisi–Roubaix, toinen :MM-kilpailut, sekajoukkueaika-ajoviestissä hopeaa ;2020 :Ratapyöräilyn kuuden päivän ajo, Bremen, voitto ;2021 :Ranskan ympäriajo, 12. etapin voitto :Saksan ympäriajo, kokonaiskilpailun ja 3. etapin voitto ;2022 :Dwars door Vlaanderen, viides :Rund um Köln, voitto :Maantieajon Saksan-mestaruus ;2023 :Aika-ajon Saksan-mestaruus ;2024 :Omloop Het Nieuwsblad, toinen :Flanderin ympäriajo, kolmas :Pariisi–Roubaix, neljäs^ :Aika-ajon Saksan-mestaruus :EM-kilpailut, sekajoukkueaika-ajoviestissä hopeaa, aika-ajossa seisemäs == Lähteet == Luokka:Saksalaiset maantiepyöräilijät Luokka:Vuonna 1994 syntyneet Luokka:Elävät henkilöt
Alexander Sidensnöre

Alexander Sidensnöre (6. syyskuuta 1842 – ?) oli suomalaissyntyinen Venäjän keisarillisen laivaston amiraali. Vuosina 1868–1869 Sidensnöre toimi vahtiupseerina korvetti Askoldilla Välimerellä. Vuonna 1871 hänet siirrettiin ensin vahtiupseeriksi kuunari Samojedille ja komennettiin sitten Siperian laivaston Amurin ekipaasiin. Siellä hänet määrättiin 1874 vanhimmaksi perämiesupseeriksi klipperi Abrekille, mutta kesäkuussa hän sai siirron Itämeren laivastoon. Kapteeniluutnantiksi Sidensnöre yleni 1876, Turkin sodan aikana lokakuusta 1877 hän palveli vanhimpana upseerina fregatti Gerzog Edinburgskilla. Sodan päätyttyä hänet määrättiin kesällä 1878 höyrylaiva Peterburgin päälliköksi, jolloin hän siirtyi kauppalaivaston palvelukseen. Sidensnöre palasi laivaston aktiivipalvelukseen joulukuussa 1882. Huhtikuussa 1884 hänet komennettiin tykkivene Došdjsin päälliköksi. Maaliskuussa seuraavana vuonna Sidensnöre ylennettiin 2. luokan kapteeniksi ja siirrettiin tammikuussa 1886 päälliköksi tykkivene Rusalkalle tammikuuhun 1889, jolloin hänet ylennettiin 1. luokan kapteeniksi. Vuonna 1890 Sidensnöre määrättiin panssaripatteri Kremlin päälliköksi, tammikuussa 1892 hänet siirrettiin 13. meriekipaasin komentajaksi ja samalla fregatti Admiral Greighin päälliköksi. Tammikuusta 1893 Sidensnöre komensi myös eskaaderipanssarilaiva Sisoi Velikia. Sidensnöre ylennettiin kontra-amiraaliksi joulukuussa 1894. Tammikuussa 1897 hänet nimitettiin Itämeren laivaston nuoremmaksi lippumieheksi, mutta jo heinäkuussa hän sai siirron nuoremmaksi lippumieheksi harjoituseskaaderiin Mustanmeren laivastoon. Sidensnöre nimitettiin helmikuussa 1899 koko Mustanmeren laivaston nuoremmaksi lippumieheksi, huhtikuussa 1901 hän tuli nuoremmaksi lippumieheksi Itämeren laivaston 1. meridivisioonaan. Joulukuussa samana vuonna hänet ylennettiin vara-amiraaliksi ja määrättiin vanhemmaksi lippumieheksi 2. meridivisioonaan. Vuonna 1904 hänet määrättiin koko Itämeren laivaston vanhemmaksi lippumieheksi ja vuonna 1906 Itämeren laivaston, satamien ja koko Itämeren meripuolustuksen ylipäälliköksi. Sidensnöre sai eron sotapalveluksesta amiraalina joulukuussa 1907. ==Lähteet== Luokka:Venäjän keisarikunnan laivaston amiraalit‎ Luokka:Suomalaiset amiraalit Luokka:Vuonna 1842 syntyneet Luokka:Kuolinvuosi tuntematon Luokka:1900-luvulla kuolleet
Timo Tiihonen

Timo Juhani Tiihonen (22. kesäkuuta 1948 Kuopio – 10. huhtikuuta 2020 Lohja) oli suomalainen yritysjohtaja. Hän oli suomalaisen tietotekniikka-alan pioneeri. 1980-luvun alussa hän toimi myyntijohtajana Hewlett-Packardilla, mutta varsinaiset vauhtivuodet olivat 1985–1993 Suomen Applen toimitusjohtajana. Juuri silloin Apple teki läpimurtonsa Macintosh- tieto­koneilla, jotka hullaannuttivat kansaa kaikkialla maailmassa. Talouslaman keskellä vuonna 1992 ilmestyi myös Tiihosen yhdessä Petteri Sulosen kanssa kirjoittama Macintosh-kirja – Mitä atk-peruskurssilla ei sinulle kerrottu. Kirja kuvaa koneen synnyn ja kuinka se vastasi yrityksen ja yhteiskunnan haasteisiin. Applen jälkeen Tiihonen toimi Rank Xeroxin Suomen toimitusjohtajana, kunnes siirtyi pääomasijoitusyhtiö CapManin teknologia-alan neuvonantajaksi. Hän vaikutti siinä roolissa teknologiayhtiöiden hallituksissa toistakymmentä vuotta. ==Lähteet== Luokka:Suomalaiset yritysjohtajat Luokka:Vuonna 1948 syntyneet Luokka:Vuonna 2020 kuolleet
Carl Sidensnöre

Carl Sidensnöre (15. toukokuuta 1809 – 30. maaliskuuta tai 18. toukokuuta 1889 Pietari) oli suomalaissyntyinen Venäjän keisarillisen laivaston vara-amiraali. Sidensnöre ylennettiin luutnantiksi toukokuussa 1834. Hän toimi 1835–1842 edelleen alusten päällikkönä merenmittauksissa Suomenlahdella. Huhtikuussa 1842 hänet siirrettiin 1. Suomen meriekipaasin 2. komppaniaan ja hän toimi loppuvuonna kouluttajana myös 6. komppaniassa, minkä jälkeen hänet ylennettiin kapteeniluutnantiksi. Sidensnöre toimi joulukuusta 1842 tammikuuhun 1849 sekä 6. että 3. komppanian päällikkönä, tammikuun lopussa 1849 hänet siirrettiin palvelukseen 14. meriekipaasiin. Siellä hän komensi 1849–1851 höyryfregatti Herkulesta. Joulukuussa 1849 Sidensnöre ylennettiin 2. luokan kapteeniksi. Heinäkuussa 1853 Sidensnöre nimitettiin jäseneksi Venäjän laivaston laivanrakennuskomiteaan. Krimin sotaan Sidensnöre osallistui maaliskuusta 1854 komennettuna Suomeen sijoitetun sotaväen esikunnan Suomen joukkojen jaoston erikoiskäyttöön. Hänet ylennettiin 1. luokan kapteeniksi joulukuussa 1854 ja määrättiin helmikuussa 1855 1. Suomen meriekipaasin komentajaksi, mutta siirrettiin toukokuussa takaisin erityistehtäviinsä. Sodan jälkeen helmikuussa 1856 hänet määrättiin Venäjän laivaston koulutus- ja työekipaasin komentajaksi, mutta siirrettin jo huhtikuussa laivaston insinööri- ja tykistöoppilaitoksen johtajaksi Pietariin. Lokakuussa 1860 Sidensnöre valittiin jäseneksi Pietarin merisota-akatemiaan pyrkivien meriupseerien valintakomiteaan. Hänet ylennettiin Venäjän laivaston maavoimissa palvelevien joukkojen kenraalimajuriksi tammikuussa 1864 ja hänelle myönnettiin tammikuussa 1869 laivaston perämieskunnan kenraaliluutnantin arvo. Hänestä tuli samalla laivaston teknillisen komitean jäsen. Helmikuussa 1877 Sidensnöre valittiin myös merisota-akatemian komitean jäseneksi, missä tehtävässä hän palveli kuolemaansa saakka. Vara-amiraaliksi hänet ylennettiin elokuussa 1879. ==Lähteet== Luokka:Venäjän keisarikunnan laivaston amiraalit‎ Luokka:Suomalaiset amiraalit Luokka:Vuonna 1809 syntyneet Luokka:Vuonna 1889 kuolleet
Oliver Naesen

Oliver Naesen (s. 16. syyskuuta 1990 Oostende) on belgialainen maantiepyöräilijä, joka on parhaimmillaan yhden päivän kilpailuissa. Hän aloitti ammattiuransa Cibel-joukkueessa 2014 ja edusti saman vuoden syyspuolella harjoittelijana Lotto-Belisol-tallia. Vuonna 2015 hän kilpaili Topsport Vlaanderen–Baloise-joukkueessa, 2016 IAM Cycling-tallissa ja on vuodesta 2017 lähtien edustanut Ag2r-La Mondiale / AG2R Citroën Team / Decathlon AG2R La Mondiale Team-joukkuetta. Naesen voitti Bretagne Classic Ouest-France -kilpailun 2016 ja 2018 sekä maantieajon Belgian-mestaruuden 2017. Hän sijoittui toiseksi Milano–San Remo-monumentissa 2019. == Saavutuksia == Lähteet: Pro Cycling Stats, Cycling Archives ;2014 :Top Compétition, voitto ;2015 :Luxemburgin ympäriajo, nuorten kilpailun voitto :La Poly Normande, voitto :Schaal Sels, toinen :Gooikse Pijl, voitto ;2016 :Bretagne Classic Ouest-France, voitto :Eneco Tour, kokonaiskilpailussa toinen :Tour de l'Eurométropole, toinen ;2017 :Dwars door Vlaanderen, kuudes :E3 Harelbeke, kolmas :Dunkerquen neljän päivän ajo, kokonaiskilpailussa kolmas :Maantieajon Belgian-mestaruus :BinckBank Tour, kokonaiskilpailussa viides ;2018 :E3 Harelbeke, neljäs :Gent–Wevelgem, kuudes :Eschborn–Frankfurt, kolmas :Bretagne Classic Ouest-France, voitto :Grand Prix Cycliste de Montréal, neljäs :Tour de l'Eurométropole, kolmas ;2019 :Milano–San Remo, toinen :Gent–Wevelgem, kolmas :Flanderin ympäriajo, seitsemäs :BinckBank Tour, kokonaiskilpailussa toinen, 7. etapin voitto :Binche–Chimay–Binche, toinen :Pariisi–Tours, kolmas ;2020 :Flanderin ympäriajo, seitsemäs ;2021 :E3 Saxo Bank Classic, neljäs ;2022 :Omloop Het Nieuwsblad, neljäs :Dunkerquen neljän päivän ajo, kokonaiskilpailussa toinen ;2024 :Omloop Het Nieuwsblad, neljäs :Flanderin ympäriajo, seitsemäs == Lähteet == Luokka:Belgialaiset maantiepyöräilijät Luokka:Vuonna 1990 syntyneet Luokka:Elävät henkilöt
Pikkuetsivät

Pikkuetsivät (The InBESTigators) on vuonna 2019 julkaistu australialainen lapsille tarkoitettu rikos- ja pulmanratkaisukomedia. Ohjelman ensiesitys oli ABC Me -televisokanavalla 21. kesäkuuta 2019 ja se julkaistiin ensiesityksen jälkeen Netflix-alkuperäissarjaksi. Toinen tuotantokausi julkaistiin Netflixiin 11. tammikuuta 2019. Molemmat tuotantokaudet julkaistiin Suomessa vuosina 2019–2020. == Lähteet == Luokka:2010-luvun komediasarjat Luokka:2010-luvun lastenohjelmat Luokka:Australialaiset komediasarjat Luokka:ABC:n televisio-ohjelmat (Australia)
Luettelo Billboard Hot 100 -listan ykkösistä vuonna 2018

Tämä on luettelo Billboard Hot 100 -listan kärkipaikkaa hallussaan vuonna 2018 pitäneistä artisteista ja singleistä. Päivämäärä Artisti(t) Kappale Lähteet 6\. tammikuuta Ed Sheeran ”Perfect” 13\. tammikuuta Ed Sheeran ”Perfect” 20\. tammikuuta Ed Sheeran ”Perfect” 27\. tammikuuta Camila Cabello, mukana Young Thug ”Havana” 3\. helmikuuta Drake ”God’s Plan” 10\. helmikuuta Drake ”God’s Plan” 17\. helmikuuta Drake ”God’s Plan” 24\. helmikuuta Drake ”God’s Plan” 3\. maaliskuuta Drake ”God’s Plan” 10\. maaliskuuta Drake ”God’s Plan” 17\. maaliskuuta Drake ”God’s Plan” 24\. maaliskuuta Drake ”God’s Plan” 31\. maaliskuuta Drake ”God’s Plan” 7\. huhtikuuta Drake ”God’s Plan” 14\. huhtikuuta Drake ”God’s Plan” 21\. huhtikuuta Drake ”Nice for What” 28\. huhtikuuta Drake ”Nice for What” 5\. toukokuuta Drake ”Nice for What” 12\. toukokuuta Drake ”Nice for What” 19\. toukokuuta Childish Gambino ”This Is America” 26\. toukokuuta Childish Gambino ”This Is America” 2\. kesäkuuta Drake ”Nice for What” 9\. kesäkuuta Drake ”Nice for What” 16\. kesäkuuta Post Malone, mukana Ty Dolla Sign ”Psycho” 23\. kesäkuuta Drake ”Nice for What” 30\. kesäkuuta XXXTentacion ”Sad!” 7\. heinäkuuta Cardi B, Bad Bunny ja J Balvin ”I Like It” 14\. heinäkuuta Drake ”Nice for What” 21\. heinäkuuta Drake ”In My Feelings” 28\. heinäkuuta Drake ”In My Feelings” 4\. elokuuta Drake ”In My Feelings” 11\. elokuuta Drake ”In My Feelings” 18\. elokuuta Drake ”In My Feelings” 25\. elokuuta Drake ”In My Feelings” 1\. syyskuuta Drake ”In My Feelings” 8\. syyskuuta Drake ”In My Feelings” 15\. syyskuuta Drake ”In My Feelings” 22\. syyskuuta Drake ”In My Feelings” 29\. syyskuuta Maroon 5, mukana Cardi B ”Girls Like You” 6\. lokakuuta Maroon 5, mukana Cardi B ”Girls Like You” 13\. lokakuuta Maroon 5, mukana Cardi B ”Girls Like You” 20\. lokakuuta Maroon 5, mukana Cardi B ”Girls Like You” 27\. lokakuuta Maroon 5, mukana Cardi B ”Girls Like You” 3\. marraskuuta Maroon 5, mukana Cardi B ”Girls Like You” 10\. marraskuuta Maroon 5, mukana Cardi B ”Girls Like You” 17\. marraskuuta Ariana Grande ”Thank U, Next” 24\. marraskuuta Ariana Grande ”Thank U, Next” 1\. joulukuuta Ariana Grande ”Thank U, Next” 8\. joulukuuta Travis Scott ”Sicko Mode” 15\. joulukuuta Ariana Grande ”Thank U, Next” 22\. joulukuuta Ariana Grande ”Thank U, Next” 29\. joulukuuta Ariana Grande ”Thank U, Next” == Katso myös == * Luettelo Billboard 200 -listan ykkösistä vuonna 2018 * Luettelo Suomen virallisen singlelistan ykkösistä vuonna 2018 == Lähteet == 2018 Billboard Hot 100
William Fox (tuottaja)

William Fox (alkujaan Wilhelm Fried, 1. tammikuuta 1879 Tolcsva, Unkari – 8. toukokuuta 1952 New York, Yhdysvallat) oli yhdysvaltalainen elokuvajohtaja ja -tuottaja. Perustamansa Fox Film Corporation -elokuvayhtiön johtajana hänestä tuli yksi Hollywoodin vaikutusvaltaisimmista elokuvamoguleista. Foxin perhe tuli Yhdysvaltoihin siirtolaisena Unkarista. Hän varttui New Yorkin Lower East Sidessa. Hänen ensimmäinen yrityksensä oli vaatealan yritys Knickerbocker Cloth Examining and Shrinking Company. Myytyään sen Fox osti nickelodeon- elokuvateatterin ja perusti Greater New York Rental Company -elokuvanvuokrausyrityksen sekä vuonna 1913 tuotantoyhtiön Box Office Attractions. Seuraavana vuonna Fox yhdisti yrityksensä Fox Film Corporationiksi, josta tuli yksi Hollywoodin suurimmista elokuvayhtiöistä. Pörssiromahdusta seuranneiden taloudellisten vaikeuksien seurauksena Fox syrjäytettiin perustamansa yhtiön johdosta vuonna 1930. Hän meni henkilökohtaiseen konkurssiin vuonna 1936, ja viisi vuotta myöhemmin hän joutui vuodeksi vankilaan tuomarin lahjomisyrityksestä. Vapauduttuaan hän yritti perustaa oman tuotantoyhtiön mutta ei saanut siihen rahoitusta. Hän kuoli vuonna 1952. ==Lähteet== Luokka:Vuonna 1879 syntyneet Luokka:Vuonna 1952 kuolleet Luokka:Yhdysvaltalaiset elokuvatuottajat
Konstantin Berghell

Konstantin Berghell oli suomalaissyntyinen Venäjän keisarillisen laivaston vara-amiraali. Vuonna 1885 Berghell palasi vapaaehtoisena merivoimien palvelukseen, aktiiviupseeriksi hänet merkittiin tammikuussa 1890. Hän palveli vahti- ja komppanianpäällikkönä tykkivene Uraletsilla 1892–1893, tykkivene Novorossijskin päälliköksi hänet määrättiin tammikuussa 1893. Seuraavana vuonna Berghell ylennettiin 2. luokan kapteeniksi ja siirrettiin tykkivene Reninin päälliköksi. Syyskuussa 1894 hänet määrättiin kuljetusalus Bugin vanhimmaksi upseeriksi ja joulukuussa hän tuli eskaaderipanssarilaiva Georgij Pobedonosetsin vanhimmaksi upseeriksi. Venäjän–Japanin sodan jälkeen tammikuussa 1906 Berghell nimitettiin komiteaan, jonka tehtävänä oli laatia uusi ohjesääntö merivoimille. Työn valmistuttua hänet määrättiin syksyllä 1908 Mustanmeren miinalaivaston päälliköksi ja vuoden päästä palvelukseen Itämeren laivastoon. Syksyllä 1910 Berghell ylennettiin kontra-amiraaliksi ja määrättiin Amurin jokilaivaston päälliköksi. Toukokuusta 1912 kesäkuuhun 1913 hänet oli komennettu jäseneksi rannikkopuolustusta organisoineeseen komiteaan, siirrettynä Itämeren laivaston upseeriluetteloihin. Eron sotapalveluksesta Berghell sai vara-amiraalina lokakuun alussa 1913. ==Lähteet== Luokka:Venäjän keisarikunnan laivaston amiraalit‎ Luokka:Suomalaiset amiraalit Luokka:Syntymävuosi tuntematon Luokka:Kuolinvuosi tuntematon Luokka:1800-luvulla syntyneet Luokka:1900-luvulla kuolleet
Bolšoje Kolpino (Pihkovan alue)

Bolšoje Kolpino tai Kolpino Bolšoje () on järvi Luoteis-Venäjällä Pihkovan alueen Pustoškan piirissä. Sana bolšoje tarkoittaa suuri ja samalla valuma- alueella sijaitsevan järven Maloje Kolpinon maloje tarkoittaa pieni. == Maantietoa == Järvi on 1,4 kilometriä pitkä, 1,2 kilometriä leveä ja sen pinta-ala on 90 hehtaaria. Sillä on laaja järvenselkä, josta työntyy ulospäin kolme pientä lahtea. Suurin lahti sijaitsee luoteiskulmauksessa ja sitä suojaa niemi. Lahti on matala, sillä ilmavalokuvissa siinä esiintyy runsaasti vesikasvillisuutta. Kaksi muuta lahtea sijaitsevat järven lounais- ja kaakkoiskulmissa. Järvellä on 4 rannanläheistä saarta, joiden yhteispinta-ala on 0,3 hehtaaria. Suurin saarista on yli 100 metriä pitkä ja hyvin kapea. Muut saaret ovat luotoja. Järven keskisyvyys on 4 metriä ja syvänteessä on 8,5 metriä vettä. Järven ympäristö on metsämaata paitsi pohjois-, lounais- ja kaakkoispuolilla, jossa sijaitsee kulmakunnat Fomkino (), Šumihi () ja Serpuniha (). Niissä on edelleen asutusta, mutta näiden peltomaat ovat ilmakuvista päätellen puskoituvia niittyjä. == Luontoarvoja == Järvessä elää ainakin hauki, ahven, lahna, säyne, suutari, made, pasuri, karppi, rantanuoliainen, mutakala, törö, salakka, pasuri, ruutana ja simppu, sekä joitakin Rutilus-suvun kaloja. Järvi on kivinen ja sen pohja on hiekkaa ja paikoin liejua. == Vesistösuhteita == Bolšoje Kolpino sijaitsee Aloljan sivujoen Mjasovskin valuma-alueella. Alolja on Velikajan sivujoki ja kuuluu Velikajan valuma-alueeseen, joka on Narvanjoen vesistöalueen eteläisin osa. Velikaja laskee Peipsijärveen, mistä Narvanjoki jatkaa pohjoiseen päin ja laskee lopuksi Itämerellä Suomenlahteen. Järveen tulee ainakin kolme ojaa lähialueelta. Yhden lyhen ojan valima-alueella sijaitsee kaksi lähilampea ja kauempana järvi Maloje Kolpino (). Tähän järveen tulee idästä päin virtaava oja Mošnitsa (). Järven valuma-alueen koko on 37,3 neliökilometriä . Bolšoje Kolpinon oma laskuoja Kolpinka () lähtee kaakkoispään lahdesta ja se laskee Alolin pohjoispäähän. Alolin laskuoja on lyhyt Mjasovskij (), joka yhtyy heti vieressä virtaavaan Aloljaan sen alajuoksulla. == Huomautuksia == == Lähteet == Luokka:Pihkovan alueen järvet Luokka:Mjasovskin valuma-alue Luokka:Pustoškan piiri
Svetloje (järvi Alolin valuma-alueella Pustoškan piirissä)

Svetloje () on järvi Luoteis-Venäjällä Pihkovan alueen Pustoškan piirissä. Järven nimessä osa svetlo tarkoittaa kirkkaasti tai valoisasti se antaa yhdyssanoissa merkityksen vaalea- tai kirkas-. Järven nimi Ozero Svetloje voidaan silloin suomentaa vapaasti Valkeajärvi. Suomessa tämän nimiset järvet ovat yleensä kirkkaita tai niiden vesi on väritöntä. == Maantietoa == Järvi on 1,6 kilometriä pitkä, 0,9 kilometriä leveä ja sen pinta-ala on 69 hehtaaria. Järvellä ei ole varsinaista selkää, koska sen kaksi saarta rikkovat sen. Saarien yhteispinta-ala on 1,4 hehtaaria ja ne ovat lähes samankokoiset. Järven länsiosa jää etelärannasta työntyvän niemen suojaan ja sen pohjoisosa työntyy edelleen pohjoiseen päin. Järven ympäristö on metsämaata, mutta osa rannoista on soistunutta hetteikköä. Ainoa asuttu kulmakunta on sen koillispuolella sijaitseva Serpuniha (), mutta sekään ei ulotu järven rantaan asti. Lounaispuolella sijaitsevan Notšlegovon kylän () läpi kulkee Pustoškan ja Opotškan välinen pikatie (M-22 eli E-95). Pikatieltä haarautuu kaksi pikkutietä järven eri puolille. == Luontoarvoja == Järvessä elää ainakin hauki, ahven, lahna, muikku, suutari, made, pasuri, karppi, rantanuoliainen, allikkosalakka, mutakala, salakka, ruutana ja kuha, sekä joitakin Rutilus- suvun kaloja. Järven pohja on hiekkapohja, jonka päällä on paikoin liejua. == Vesistösuhteita == Svetloje sijaitsee Aloljan sivujoen Mjasovskin valuma- alueella. Alolja on Velikajan sivujoki ja kuuluu Velikajan valuma-alueeseen, joka on Narvanjoen vesistöalueen eteläisin osa. Velikaja laskee Peipsijärveen, mistä Narvanjoki jatkaa pohjoiseen päin ja laskee lopuksi Itämerellä Suomenlahteen. Järven valuma-alueen koko on 6,9 neliökilometriä . Sen laskuoja yhtyy idässä ohittavaan Bolšoje Kolpinon laskuojaan Kolpinka () lähtee kaakkoispään lahdesta ja se laskee Alolin pohjoispäähän. Alolin laskuoja on lyhyt Mjasovskij (), joka yhtyy heti vieressä virtaavaan Aloljaan sen alajuoksulla. == Huomautuksia == == Lähteet == Luokka:Pihkovan alueen järvet Luokka:Mjasovskin valuma-alue Luokka:Pustoškan piiri
Think About You

Think About You on norjalaisen DJ-tuottaja Kygon musiikkikappale, jolla vierailee myös yhdysvaltalaislaulaja Valerie Broussard. Sen julkaisivat Sony Music ja Ultra Music digitaalisesti ladattavana ja suoratoistettavana singlenä 14. helmikuuta 2019. Kappaleen ovat sanoittaneet Kygo, Broussard, Petey Martin ja Aaron Espe, joista Kygo ja Martin myös tuottivat sen. Kappaleen musiikkivideon ohjasi Sarah Bahbah ja se julkaistiin Kygon YouTube-kanavalla 22. helmikuuta 2019. "Think About You" oli kaupallisesti kohtalainen menestys, sen päästyä singlelistan viidenkymmenen parhaan joukkoon Irlannissa, Liettuassa, Norjassa, Ruotsissa, Slovakiassa, Sveitsissä, Tšekissä ja Uudessa- Seelannissa. Lisäksi se on myynyt Kanadassa kultaa 40 000 kopion myynnillä. ==Lähteet== Luokka:Vuoden 2019 kappaleet Luokka:Kygon kappaleet
Biwia

Biwia on karppikalojen lahkon töröjen heimoon (Gobionidae) kuuluva kalasuku, jota tavataan Japanissa ja Korean niemimaalla. Sen tieteellinen nimi viittaa Biwajärveen, jossa suvun tyyppilaji Biwia zezera esiintyy. Biwia-sukuun kuuluu neljä lajia: * Biwia springeri (Bănărescu & Nalbant, 1973) * Biwia tama Oshima, 1957 * Biwia yodoensis Kawase & Hosoya, 2010 * Biwia zezera (Ishikawa, 1895) == Lähteet == Luokka:Töröt
Ivan Boström

Ivan Fjodorovitš Boström (, 22. joulukuuta 1857 Vuosina 1882–1885 Boström osallistui korvetti Skobelevin maailmanympäripurjehdukselle ja yleni luutnantiksi ja samalla 1. luokan miinaupseeriksi 1883. Vuonna 1886 hän johti torpedovene 152:n risteilyjä Suomenlahdella ja oli 1886–1889 mukana Itämeren laivaston harjoituseskaaderiin kuuluneen miinaristeilijä Leitenant Iljinin matkoilla Suomenlahdella. Boström nimitettiin aluksen vanhimmaksi upseeriksi joulukuussa 1889. Mustallamerellä hän toimi miinaristeilijä Kapitan Sackenin vanhimpana upseerina vuonna 1893, seuraavana vuonna hän tuli Baltian laivaveistämön päällikön apulaiseksi Pietariin. Mustallemerelle Boströn palasi tykkivene Kubanetsin vanhimpana upseerina 1894–1895. Boström ylennettiin 2. luokan kapteeniksi joulukuussa 1894. Vuosina 1895–1896 hän plaveli Mustanmeren harjoituseskaaderiin kuuluneen panssarilaiva Sinopin lippumiehen miinaupseerina. Syksyllä 1895 hänet nimitettiin Mustanmeren laivaston esikunnan miinaupseeriksi, vuonna 1897 hän toimi Mustanmeren harjoituseskaaderiin kuuluneiden torpedoveneiden 260, 265 ja 268 päällikkönä ja vuosina 1898–1899 höyrylaiva Kolhidan päällikkönä. Vusoina 1899–1900 Boström risteili Mustallamerellä Kapitan Sackenin ja koululaiva Prutin päällikkönä. Tammikuussa 1901 hän sai komennuksen tykkivene Tšernomoretsin päälliköksi Mustanmeren ja Välimeren risteilylle. Joulukuussa 1901 Boström ylennettiin 1. luokan kapteeniksi ja nimitettiin Venäjän laivastoasiamieheksi Englantiin. Elokuussa 1905 hänet määrättiin 1. luokan risteilijä Bogatyrin päälliköksi Vladivostokiin. Vuonna 1906 hän komensi Bogatyrin ja panssarilaivojen Slavan ja Tsesarevitšin risteilyä Pohjoisella Jäämerellä ja Murmanskin rannikolla. Samana vuonna hänet ylennettiin kontra-amiraaliksi. Tammikuussa 1907 Boström määrättiin Venäjän meriministerin adjutantiksi ja heinäkuussa 1908 Mustanmeren laivaston komentajaksi. Hänet ylennettiin vara- amiraaliksi syksyllä 1909 ja nimitettiin Sevastopolin sataman ylikomendantiksi. Mustanmeren laivaston komentajaksi Boström palasi kesäkuussa 1911, mistä tehtävästä hän kuitenkin erosi sairauden takia lokakuussa. Boström toimi sittemmin laivanrakennusyhtiöiden hallitusten jäsenenä, osallistui partiotoimintaan ja oli valkoisten puolella Venäjän sisällissodassa. Hän muutti ulkomaille vuonna 1920. ==Lähteet== Luokka:Venäjän keisarikunnan laivaston amiraalit‎ Luokka:Suomalaiset amiraalit Luokka:Vuonna 1857 syntyneet Luokka:Vuonna 1934 kuolleet
Biwia tama

Biwia tama on töröjen (Gobionidae) heimoon kuuluva makean veden kalalaji. Lajia tavataan ainoastaan Japanista Tama-joesta. Sen kuvasi tieteelle ensimmäisen kerran Masamitsu Ōshima vuonna 1957. == Lähteet == Luokka:Töröt
Carry On (Kygon ja Rita Oran kappale)

Carry On on norjalaisen DJ-tuottaja Kygon sekä brittiläislaulaja Rita Oran musiikkikappale. Sen julkaisivat Palm Tree ja RCA Records digitaalisesti ladattavana ja suoratoistettavana singlenä 19. huhtikuuta 2019. Kappaleen ovat sanoittaneet Josh Cumbee, Natalie Dunn, Kygo, Ora, Ilan Kidron sekä AFSHEEN, joista Cumbee, Kygo ja AFSHEEN myös tuottivat sen. "Carry On" on lajityypiltään yhdistelmä tanssipoppia sekä trooppista housea ja se toteutettiin vuonna 2019 ensi-iltansa saanutta elokuvaa Pokémon Detective Pikachu varten. Kappale soi kyseisen elokuvan lopputeksteissä. Kappaleen musiikkivideon ohjasi Jonathan Singer-Vine sekä tuotti Colin Tilley ja se julkaistiin singlen julkaisupäivänä. "Carry On" oli kaupallisesti kohtalainen menestys, sen päästyä singlelistan kolmenkymmenen parhaan joukkoon Kroatiassa, Irlannissa, Isossa-Britanniassa, Latviassa, Liettuassa, Norjassa, Ruotsissa, Skotlannissa, Slovakiassa, Sveitsissä, Tšekissä, Uudessa-Seelannissa ja Virossa sekä neljänkymmenen parhaan joukkoon Alankomaissa, Belgiassa (Flanderi) ja Tanskassa. Lisäksi se on myynyt Puolassa platinaa. ==Lähteet== Luokka:Vuoden 2019 kappaleet Luokka:Kygon kappaleet Luokka:Rita Oran kappaleet
Pantteritokko

Pantteritokko (Thorogobius ephippiatus) on tokkojen (Gobiidae) heimoon kuuluva merivesissä elävä kalalaji. == Koko ja ulkonäkö == Pantteritokko voi kasvaa maksimissaan 13 senttimetrin mittaiseksi. Sen ruumis on pitkänomainen. Väritykseltään se on yleensä ruskean harmaansinertävä. Kyljillä, päässä ja selkäevissä on mustia, oranssisia tai punaisia täpliä. Lajin koiras on naarasta värikkäämpi. Selkä, pyrstö- ja peräevän reunat ovat vaaleansiniset. Selkäevän etuosassa on 6–7 piikkiruotoa ja takaosassa yksi piikkiruoto sekä 10–12 haarautunutta nivelruotoa. Peräevässä on yksi piikkiruoto ja kymmenen haarautunutta nivelruotoa. == Levinneisyys ja elinympäristö == Pantteritokkoa tavataan Atlantin valtameren koillisosassa Norjan eteläosista ja Skagerrakista etelään aina Kanariansaarille asti. Lajia tavataan yleensä kivipohjilla tai kallioiden koloissa vedenpinnasta aina 12 metrin syvyyteen asti vedenpinnasta. == Ravinto ja elintavat == Pantteritokon ravintoa ovat pienikokoiset äyriäiset kuten katkat, nilviäiset, madot ja toisinaan myös levät. Se saavuttaa sukukypsyyden levinneisyytensä pohjoisosissa 3–4 vuoden iässä ja 6–9 senttimetrin mittaisena, etelässä jo 1–2-vuotiaana. Sen kutu tapahtuu Englannissa touko-heinäkuussa. Yksi naaras voi tuottaa 2 500–12 000 mätimunaa sen koosta riippuen. Poikaset ovat kuoriutuessaan noin kolmen millimetrin mittaisia. Pantteritokko voi elää enintään yhdeksän vuoden ikäiseksi. == Lähteet == Luokka:Tokot
Thorogobius

Thorogobius on tokkojen (Gobiidae) heimoon kuuluva kalasuku. Siihen kuuluu seuraavat kuusi lajia: * Thorogobius alvheimi Sauberer, Iwamoto & Ahnelt, 2018 * Thorogobius angolensis (Norman, 1935) * Thorogobius ephippiatus (Lowe, 1839) – Pantteritokko * Thorogobius laureatus Sauberer, Iwamoto & Ahnelt, 2018 * Thorogobius macrolepis (Kolombatović, 1891) * Thorogobius rofeni Miller, 1988 == Lähteet == Luokka:Tokot
Not OK

Not OK on norjalaisen DJ-tuottaja Kygon sekä yhdysvaltalaisen laulaja- lauluntekijä Chelsea Cutlerin musiikkikappale. Sen julkaisi Sony Music digitaalisesti ladattavana singlenä 23. toukokuuta 2019. Kappaleen ovat sanoittaneet Leah Haywood, Daniel James, David Brook, Rob Ellmore, Kygo ja Cutler. Kappaleen tuotannosta vastasivat puolestaan Dreamlab, Ruffian ja Kygo. "Not OK" oli kaupallisesti huono menestys, sen päästyä singlelistan viidenkymmenen parhaan joukkoon ainoastaan Liettuassa, Norjassa, Ruotsissa, Slovakiassa ja Sveitsissä. ==Lähteet== Luokka:Vuoden 2019 kappaleet Luokka:Kygon kappaleet
Dumitru Axinte

Dumitru Axinte (s. 9. toukokuuta 1952 Bukarest) on romanialainen jääkiekkoilija, joka pelasi hyökkääjänä. Hän edusti Romanian pääsarjan Dinamo Bucureștia 14 kauden ajan. Axinte pelasi myös Romanian jääkiekkomaajoukkueessa Innsbruckin talviolympialaisten 1976 jääkiekkoturnauksessa kuusi ottelua tehoin 3+2=5 sekä Lake Placidin talviolympialaisten 1980 jääkiekkoturnauksessa viisi ottelua tehoin 0+1=1. Axinte edusti Romaniaa myös maailmanmestaruuskilpailuissa 1977, joissa hän pelasi kymmenen ottelua ja teki niissä tehot 3+0=3. == Lähteet == Luokka:Romanialaiset jääkiekkoilijat Luokka:Vuonna 1952 syntyneet Luokka:Elävät henkilöt